ໄທຈັບທະຫານ 9 ຄົນ ທີ່ອາດພົວພັນ ກັບເຫດຮ້າຍ ໃນບໍລິເວນ ສາມຫຼ່ຽມຄຳ
ໄທຈັບທະຫານ 9 ຄົນ ທີ່ສົງໄສວ່າ ອາດພົວພັນ ກັບການເສຍຊີວິດ ຂອງລູກເຮືອຈີນ ໃນເຫດຮ້າຍ ຕາມລຳແມ່ນໍ້າຂອງ ຕອນເໜືອ
ເຈົ້າໜ້າທີ່ໄທໄດ້ຈັບທະຫານ 9 ຄົນ ໃນຖານທີ່ສົງໄສວ່າພົວພັນກັບການເສຍຊີວິດຂອງ ລູກເຮືອຊາວຈີນ 13 ຄົນ ໃນບໍລິເວນຕອນເໜືອຂອງແມ່ນໍ້າຂອງເມື່ອຕົ້ນເດືອນນີ້ ພົນໂທວຸດ ລິບທະພັນລົບໄດ້ກ່າວຕໍ່ອົງການຂ່າວຝຣັ່ງວ່າ ພວກທະຫານຊຶ່ງເຊື່ອກັນວ່າ ພົວພັນກັບກຸ່ມຄ້າຢາເສບຕິດຂອງມຽນມານັ້ນ ໄດ້ເຂົ້າມອບໂຕຕໍ່ທາງການໃນມື້ວັນສຸກ ວານນີ້ ທີ່ຈັງຫວັດຊຽງຮາຍໃນພາກເໜືອຂອງໄທ ແຕ່ພົນໂທວຸດບໍ່ໄດ້ໃຫ້ລາຍລະອຽດ ຫຍັງຫຼາຍໄປກວ່ານີ້ ໂດຍອ້າງວ່າ ເລື່ອງດັ່ງກ່າວພວມຢູ່ໃນລະຫວ່າງການສືບສວນ ການສືບສວນຢ່າງເຕັມທີ່ ກ່ຽວກັບການບຸກກວດຄົ້ນເຮືອຈີນ 2 ລຳ ໃນວັນທີ 5 ຕຸລາ ຜ່ານມາ ແມ່ນໄດ້ຮັບການໃຫ້ຄຳໝັ້ນສັນຍາ ໂດຍນາຍພົນຜິວພັນ ດາມາພົງ ຜູ້ບັນຊາ ການຕຳຫຼວດແຫ່ງຊາດຂອງໄທ ຊຶ່ງທ່ານກ່າວວ່າ ການກະທຳຂອງພວກທະຫານຈຸນີ້ບໍ່ ໄດ້ມີສ່ວນພົວພັນໃດໆກັບກອງທັບໄທ ທະຫານໄທຈຸນີ້ແມ່ນສັງກັດຢູ່ໃນກອງທັບພາກທີ 3 ຊຶ່ງມີໜ້າທີ່ໃນການປົກປັກຮັກສາ ເຂດຊາຍແດນຕອນເໜືອຂອງໄທ ໃນບໍລິເວນສາມຫຼ່ຽມຄຳ ບ່ອນທີ່ຊາຍແດນຂອງໄທ ມຽນມາ ແລະ ສປປ ລາວມາບັນຈົບຄົບກັນນັ້ນ ພວກເຄາະຮ້າຍ 13 ຄົນແມ່ນພະນັກງານຂອງເຮືອບັນທຸກສິນຄ້າຈີນ 2 ລຳທີ່ຖືກຈີ້ໄປ ແລະຍິງຕາຍໂດຍບຸກຄົນທີ່ບໍ່ຊາບຝ່າຍ ໃນຕົ້ນເດືອນນີ້ ສົບຂອງຂອງລູກເຮືອຈີນເຫຼົ່ານີ້ ຖືກພົບເຫັນໃນບໍລິເວນແມ່ນໍ້າຂອງຕອນເໜືອໃນສະ ພາບທີ່ຖືກປິດຕາແລະມື້ໄຂວ່ຫຼັງ